open-index/open-wikipedia-markdown huggingface dataset:
Sabiene Karlsson

**Sabiene Karlsson** rođena 28. marta 1962. u Häveröu, Norrtälje, je nekadašnja švedska biatlonka.

## Karijera 
### Olimpijske igre 
Sabiene Karlsson nije nastupala na Zimskim olimpijskim igrama.

### Svjetska prvenstva 
Na Svjetskim prvenstvima u biatlonu, Karlsson je nastupila pet puta u periodu 1985-89. godine. Najbolji plasman u pojedinačnim utrkama bilo joj je osvajanje srebrne medalje na SP 1986. u švedskom Falunu u štafetnoj utrci sa Evom Korpelom i Inger Björkbom, te bronzane medalje u francuskom Chamonixu u štafetnoj utrci sa ponovo sa Evom Korpelom i Inger Björkbom. U pojedinačnim disciplinama najbolji joj je plasman bilo 13-o mjesto sa pet promašaja i zaostatkom od 5:59.7&nbsp;min u odnosu na pobjednicu Sannu Grønlid.

### Svjetski kup 
Prvi nastup Sabiene Karlsson u Svjetskom kupu bio je u sezoni 1987/88.
 Na prvom nastupu u norveškom Osluu 11. marta 1988. godine osvojila je 24-o mjesto u utrci na 10&nbsp;km sa šest promašaja i zaostatkom od 9:21.4&nbsp;min u odnosu na pobjednicu Elin Kristiansen. Najbolji rezultati su joj: peto mjesto 19. marta 1988. u utrci na 5&nbsp;km u sezoni 1990/91. u finskom Jyväskyläu; U štafetnim utrkama nije nastupala. Nije pobijedila ni u jednoj utrci.

## Kraj karijere 
## Privatni život 
## Napomene 
## Vanjski linkovi 
* 
* 
* Zvanična banka podataka IBU-a

## Reference 
Kategorija:Švedski biatlonci
Kategorija:Rođeni 1966.
Kategorija:Biografije, Norrtälje
Kategorija:Osvajači medalja na Svjetskim prvenstvima u biatlonu
Anna Hermansson

**Anna Hermansson** rođena 18. juna 1969. u Nordmarkshyttanu, je nekadašnja švedska biatlonka.

## Karijera 
### Olimpijske igre 
Anna Hermansson je samo jednom nastupila na Zimskim olimpijskim igrama i to na ZOI 1992. Najbolji joj je rezultat bilo 43-o mjesto u utrci na 7,5 km na igrama u Albertvillu 1992. godine, kada je sa 3:51.1&nbsp;min i s tri promašaja bila sporija od biatlonke Anfise Rezcove, koja je nastupila za Ujedinjeni tim. U štafetnim takmičenjima nije nastupila.

### Svjetska prvenstva 
Na Svjetskim prvenstvima u biatlonu, Hermansson je nastupila četiri puta u periodu 1987-90. godine. Najbolji plasman u pojedinačnim utrkama bilo je 17-o mjesto na SP 1989. u austrijskom Feistritzu u utrci na 15 km, kada je sa šest promašaja i zaostatkom od 6:46.2&nbsp;min bila sporija od pobjednice Petre Behle, koja je završila utrku s dva promašaja. U ekipnim disciplinama najbolji joj je plasman bilo peto mjesto u sovjetskom gradu Minsku na SP 1990. u štafetnoj utrci sa Miom Stadig i Inger Björkbom.

### Svjetski kup 
Prvi nastup Anna Hermansson u Svjetskom kupu bio je u sezoni 1989/90. Na prvom nastupu u njemačkom Ruhpoldingu 27. januara 1990. godine osvojila je 44-o mjesto u utrci na 7,5&nbsp;km sa pet promašaja i zaostatkom od 3:09.0&nbsp;min u odnosu na pobjednicu Jiřinu Pelcovu. Najbolji rezultati su joj: šesto mjesto 25. januara 1990. u utrci na 15&nbsp;km u sezoni 1989/90. u njemačkom Ruhpoldingu; dva četvrta mjesta u štafeti u sezoni 1989/90. i 1990/91. u Ruhpoldingu i Oslu s Inger Björkbom i Miom Stadig. Nije pobijedila ni u jednoj utrci.

## Kraj karijere 
## Privatni život 
## Napomene 
## Vanjski linkovi 
* 
* 
* Zvanična banka podataka IBU-a

## Reference 
Kategorija:Švedski biatlonci
Kategorija:Rođeni 1969.
Kategorija:Biatlonci na Zimskim olimpijskim igrama 1992.
Kategorija:Švedski olimpijci u biatlonu
Kategorija:Biografije, Nordmarkshyttan
Prva nogometna liga Federacije Bosne i Hercegovine 2020/2021.

**Prva nogometna liga Federacije Bosne i Hercegovine 2020/2021.** je 21. sezona Prve nogometne liga Federacije Bosne i Hercegovine. U ovoj sezoni se takmičilo 16 klubova. Sezona je počela 8. augusta 2020. godine, a završila u 5. juna 2021. godine.

## Klubovi 
## Tabela 
## Rezultati 
## Najbolji strelci 
## Reference 
## Vanjski linkovi 
* Službena stranica

2020/2021.
Christina Eklund

**Christina Eklund-Olsson** rođena 19. januara 1970. u Charlottenbergu, kao Christina Eklund je nekadašnja švedska biatlonka.

## Karijera 
### Olimpijske igre 
Christina Eklund je dva puta nastupila na Zimskim olimpijskim igrama: na ZOI 1992. i ZOI 1994. Najbolji joj je rezultat bilo 57-o mjesto u utrci na 7,5 km na igrama u Albertvillu 1992. godine, kada je sa 4:56.2&nbsp;min i s četiri promašaja bila sporija od  biatlonke Anfise Rezcove, koja je nastupila za Ujedinjeni tim.U štafetnim takmičenjima najbolji joj je plasman bio je na ZOI 1992, kada je sa Miom Stadig i Inger Björkbom osvojila šesto mjesto iza francuske štafete u sastavu: Corinne Niogret, Véronique Claudel i Anne Briand.

### Svjetska prvenstva 
Na Svjetskim prvenstvima u biatlonu, Eklund je nastupila dva puta u periodu 1991-93. godine. Najbolji plasman u pojedinačnim utrkama bilo je deveto mjesto na SP 1993. u bugarskom Borovecu u utrci na 7,5 km, kada je s jednim promašajem i zaostatkom od 44.1&nbsp;s bila sporija od pobjednice Myriam Bédard, koja je završila utrku bez promašaja. U ekipnim disciplinama najbolji joj je plasman bilo peto mjesto u finskom Lahtiju na SP 1991. u ekipnoj utrci sa Carolinom Hiden, Catarinom Eklund i Evom Korpelom, te sedmo mjesto na na SP 1993. u štafetnoj  utrci sa Eva-Karin Westin, Marijom Schylander i  Catarinom Eklund.

### Svjetski kup 
Prvi nastup Christina Eklund u Svjetskom kupu bio je u sezoni 1990/91.
 Na prvom nastupu u njemačkom Ruhpoldingu 17. januara 1991. godine osvojila je 41-o mjesto u utrci na 15&nbsp;km sa devet promašaja i zaostatkom od 8:12.8&nbsp;min u odnosu na pobjednicu Jelenu Golovinu. Najbolji rezultati su joj: 23-o mjesto 24. januara 1991. u utrci na 15&nbsp;km u sezoni 1990/91. u italijaskom Antholzu; treće mjesto u štafeti u istoj sezoni 1990/91. u Antholzu s Inger Björkbom i Miom Stadig. Nije pobijedila ni u jednoj utrci.

## Kraj karijere 
## Privatni život 
Christina Eklund je sestra blizankinja švedske biatlonke Catarine Eklund.

## Napomene 
## Vanjski linkovi 
* 
* 
* Zvanična banka podataka IBU-a

## Reference 
Kategorija:Švedski biatlonci
Kategorija:Rođeni 1970.
Kategorija:Biatlonci na Zimskim olimpijskim igrama 1992.
Kategorija:Biatlonci na Zimskim olimpijskim igrama 1994.
Kategorija:Švedski olimpijci u biatlonu
Kategorija:Biografije, Charlottenberg (Eda)
Euroliga 2022/2023.

**Euroliga Turkish Airlines 2022/23** bila je 23. sezona moderne ere Eurolige i 13. pod naslovnim sponzorom Turkish Airlines. Uključujući prethodnu inkarnaciju takmičenja kao FIBA evropski kup šampiona, to je bila 66. sezona premijernog košarkaškog takmičenja za evropske muške klubove.

Drugu sezonu zaredom CSKA-u Moskva ukinuta je licenca za Euroligu zbog ruske invazije na Ukrajinu.

Real Madrid vratio se u finale nakon što je prošle godine izgubio od Anadolu Efesa i osvojio rekordnu jedanaestu titulu protiv Olympiacosa u Žalgiris Areni u Kaunasu, okončavši petogodišnju sušu od njihovog posljednjeg trijumfa 2018. Madriđanin Sergio Llull postigao je pobjednički šut sa 3,1 sekunde do kraja utakmice. Anadolu Efes je bio branilac titule, osvojio je dvije uzastopne titule, ali je eliminisan nakon što je završio jedanaesti u regularnoj sezoni.

## Kvalifikovani Timovi 

;Napomene

## Timovi 
### Stadioni i lokacije 

### Menadžerske promjene 
### Sudije 
Ukupno 70 košarkaških zvaničnika Evrolige će raditi u sezoni 2022/23 u Euroligi i Eurokupu:

## Regularna sezona 
### Ligaška tabela 

### Pravila 
Kada je više od dvije ekipe izjednačeno, poredak se utvrđuje uzimajući u obzir pobjede ostvarene u utakmicama koje su odigrane samo među njima. Ako se izjednačenje nastavi među nekim, ali ne svim timovima, poredak timova koji su još uvijek neriješeni određuje se tako što se ponovo uzimaju u obzir pobjede u utakmicama koje su odigrali samo među njima, i ponavlja se isti postupak dok se neriješeni rezultat u potpunosti ne riješi. Ako se izjednačenje nastavi, poredak se određuje na osnovu razlike u bodovima za i protiv u utakmicama koje se igraju samo među timovima koji su još uvijek izjednačeni.

### Rezultati 
## Četvrtfinale 
Osam najboljih ekipa iz regularnog dijela sezone ulazi u četvrtfinale. Tim koji prvi pobijedi u tri utakmice pobjeđuje u seriji. Koristi se format 2–2–1 – timovi sa prednošću domaćeg terena igraju utakmice 1, 2 i 5 kod kuće, dok su njihovi protivnici domaćini utakmica 3 i 4. Utakmice 4 i 5 igraju se samo po potrebi. Četiri pobjedničke ekipe prolaze na Final Four.

## Final Four 
[250px|thumb|right|[Žalgiris Arena|Žalgirio Arena u Kaunasu]]
Final Four, koji se održava tokom jednog vikenda, posljednja je faza sezone. Četiri preostala tima igraju jednu nokaut rundu u petak navečer, a dva pobjednika idu u finale. Nedjelja počinje utakmicom za treće mjesto, nakon čega slijedi finale. Final Four Eurolige 2023. odigran je u Žalgirio Areni u Kaunasu, Litvaniji, od 19. do 21. maja 2023.

### Polufinale 
### Utakmica za 3. mjesto 
### Finale 
## Nagrade 
### Euroliga MVP 
*  Saša Vezenkov  ( Olympiacos)

### Euroliga Final Four MVP 
*  Edy Tavares ( Real Madrid)

### Idealni tim Eurolige 
### Najbolji strelac
*  Saša Vezenkov  ( Olympiacos)

### Najbolji odbrambeni igrač
*  Edy Tavares ( Real Madrid)

### Zvijezda u usponu
*  Yam Madar ( Partizan)

### Trener godine
*  Georgios Bartzokas ( Olympiacos)

### Najkorisniji igrači kola
 
;Regularna sezona

;Četvrtfinale

### Najkorisniji igrači mjeseca
## Reference 
## Vanjski linkovi 
*Zvanični sajt Eurolige

Kategorija:Euroliga
Sarajevo 1985 - 2020

***Sarajevo 1985 - 2020*** četrnaesti je kompilacijski album sarajevske pop, rok grupe Crvena jabuka. Objavila ga je zagrebačka izdavačka kuća Croatia Records u CD izdanju 2020. godine. Album sadrži 17 njihovih najuspješnijih pjesama, koje su preuzete sa ranijih studijskih albuma objavljenih između 1985 - 2020. Na albumu se nalaze neki od njihovih najznačajnijih radova počevši od bržih rok i pop pjesama pa sve do laganih balada, koje su redovni dio koncertnog repertoara Crvene jabuke. Kompilacijski album "Sarajevo 1985 - 2020" objavljen je iste godine kao i njihov dvostruki studijski album "Tvrđava".

## Spisak pjesama 
# Sarajevski lijepi dani	5:11
# Rano moja	  4:30
# Male stvari	 2:59
# Park kafana	3:45
# Stižu me sjećanja	  4:07
# Dok Miljacka protiče	3:42
# Krkanikus Balkanikus	3:09
# Ja još dišem	4:30
# Kad s tobom nema me	3:33
# Tvoga srca vrata	 4:50
# Grade moj	 3:54
# Zapis o zemlji	3:25
# Cvijet s Bistrika	 3:27
# Mahala	4:44
# Napiši jednu ljubavnu	  3:51
# Balada	4:22
# Duša Sarajeva   4:54 

## Reference 
Kategorija:Albumi Crvene jabuke
Kategorija:Albumi iz 2020.
Kategorija:Albumi u izdanju Croatia Recordsa
Kari Swenson

**Kari Swenson** rođena 1961. je nekadašnja američka biatlonka.

## Karijera 
### Olimpijske igre 
Kari Swenson nije nastupila na Zimskim olimpijskim igrama.

### Svjetska prvenstva 
Na Svjetskim prvenstvima u biatlonu, Swenson je nastupila tri puta u periodu 1984-86. godine. Najbolji plasman u pojedinačnim utrkama bilo je peto mjesto na SP 1984. u francuskom gradu Chamonixu u utrci na 10 km, kada je s jednim promašaja i zaostatkom od 1:27.9&nbsp;min bila sporija od pobjednice Venere Černjišove, koja je završila utrku s četiri promašaja. U ekipnim disciplinama najbolji joj je plasman bilo osvajanje bronzane medalje na istom prvenstvu u štafetnoj utrci sa Julie Newman i Holly Beatie.

### Svjetski kup 
U Svjetskom kupu nije nastupala.

## Kraj karijere 
Nakon završetka karijere završila je veterinu na Colorado State University.

## Privatni život 
Bila je žrtva otmice 1984. godine, kada su je prilikom treninga otela dvojica otmičara. Po tim događajima snimljena je dvosatna drama napravljena za televiziju pod nazivom *"The Abduction of Kari Swenson"*, u produkciji NBC-a, emitirana je 8. marta 1987. godine.

## Nagrade 
Swenson je zajedno sa Julie Newman i Holly Beatie 2015. godine primljena u Kuću slavnih američkog biatlona.

## Napomene 
## Vanjski linkovi 
* 
* 
* Zvanična banka podataka IBU-a

## Reference 
Kategorija:Američki biatlonci
Kategorija:Rođeni 1962.
Kategorija:Osvajači medalja na Svjetskim prvenstvima u biatlonu
Julie Newman

**Julie Newman** je nekadašnja američka biatlonka.

## Karijera 
### Olimpijske igre 
Julie Newman nije nastupila na Zimskim olimpijskim igrama.

### Svjetska prvenstva 
Na Svjetskim prvenstvima u biatlonu, Newman je nastupila dva puta u periodu 1984-85. godine. Najbolji plasman u pojedinačnim utrkama bilo je 22-o mjesto na SP 1984. u francuskom gradu Chamonixu u utrci na 5 km, kada je s četiri promašaja i zaostatkom od 4:32.3&nbsp;min bila sporija od pobjednice Venere Černjišove, koja je završila utrku s tri promašaja. U ekipnim disciplinama najbolji joj je plasman bilo osvajanje bronzane medalje na istom prvenstvu u štafetnoj utrci sa Kari Swenson i Holly Beatie.

### Svjetski kup 
Prvi nastup Julie Newman u Svjetskom kupu bio je u sezoni 1984/85. Na prvom nastupu u italijanskom Antholzu 26. januara 1985. godine osvojila je četvrto mjesto u utrci na 10&nbsp;km, što joj je ujedno i najbolji rezultat. Najbolji rezultat u štafeti bilo je osvojeno treće mjesto u sezoni 1987/88. u njemačkom Ruhpoldingu sa Mary Ostergren i Joan Miller Smith.

## Kraj karijere 
## Privatni život 
## Nagrade 
Newman je zajedno sa Kari Swenson i Holly Beatie 2015. godine primljena u Kuću slavnih američkog biatlona.

## Napomene 
## Vanjski linkovi 
* 
* 
* Zvanična banka podataka IBU-a

## Reference 
Kategorija:Američki biatlonci
Kategorija:Osvajači medalja na Svjetskim prvenstvima u biatlonu
Interaktom

U molekularnoj biologiji, **interaktom** je čitav skup molekularnih interakcija u određenoj ćeliji. Izraz se posebno odnosi na fizičke interakcije između molekula (kao što su one između proteina, također poznate kao interakcije protein-protein, PPI; ili između malih molekula i proteina), ali također može opisati skupove indirektnih interakcija između gena (genetske interakcije).
[desno|mini|400x400piksel| Dio [DISC1 interaktoma sa genima predstavljenim tekstom u okvirima i interakcijama označenim linijama između gena. Iz Hennah and Porteous, 2009.]]
Reč "interaktom" prvobitno je skovala 1999. godine grupa francuskih naučnika na čelu sa Bernard Jacqom. Matematički, interaktomi se općenito prikazuju kao grafovi. Iako se interaktomi mogu opisati kao biološke mreže, ne treba ih miješati s drugim mrežama kao što su neuronske mreže ili mreže hrane.
mini|Prikaz predviđenog SARS-CoV-2/ljudskog interaktoma
[desno|mini|300x300piksel| Interaktom proteina *[Treponema pallidum*.]]
### Alati za vizualizaciju Interactoma 
* GPS-Prot  Web-bazirana vizualizacija podataka za interakcije proteina
* PINV - Mrežni vizualizator interakcije proteina 
## Reference 
Kategorija:Proteinski kompleksi
Kategorija:Sistemska biologija
Kategorija:Molekularna biologija
Kategorija:Bioinformatika
Ana Angelina Komnena Duka

**Ana Angelina Komnena Duka** (grčki Ἄννα Ἀγγελίνα Κομνηνή Δούκαινα) bila je grčka plemkinja i srpska kraljica. Njeni roditelji bili su Teodor Komnen Duka, vladar Epira i Marija Petraliphaina.

Ana se udala za Stefana Radoslava te je moguće da je par dobio sina. Srpsko plemstvo, kao i Srpska pravoslavna crkva, nije bilo sklono Ani, koja je imala snažan uticaj na Radoslava. Godine 1233. mnogi su se plemići pobunili protiv Radoslava u korist njegovog brata Vladislava. Radoslav i Ana su pobjegli iz Srbije, ali su se poslije vratili tamo te su postali redovnici. 
mini|200x200piksel|Pečat Aninog muža, kralja Srbije

## Reference 
## Vanjski linkovi 
* 
*  (Nachdruck Amsterdam: Hakkert, 1967)
* https://openlibrary.org/books/OL488531M/Vizantijske_princeze_u_srednjevekovnoj_Srbiji
* 

Kategorija:Nemanjići
Kategorija:Supružnici srpskih vladara
Karavan / Ufo

**Karavan / UFO** jest debitantska singl ploča sarajevske hard rock grupe Teška industrija. Objavljena je 1975. godine u izdanju zagrebačke diskografske kuće Jugoton. Muziku i aranžmame za obje pjesme napisao je nekadašnji vođa ovog muzičkog sastava Gabor Lenđel. 
Na A-strani je pjesma "Karavan" za koju je tekst napisao Duško Trifunović, a komponirana e u stilu progresivne rok muzike. Posebno se istakao pjevač Seid Memić Vajta sa svojim prepoznatljivim dubokim glasom. Na B-strani je pjesma "UFO" za koju su tekst zajednički napisali Duško Trifunović i Ivica Pinjuh. Za razliku od naslovne pjesme, "UFO" je komponirana u hard-rok stilu u kojoj se osim Vajte posebno istakao Vedad Hadžiabdić sa istaknutim riffovima i solom na električnoj gitari, te čvrstoj i kvalitetnoj pratnji Ivice Propadala na bas-gitari i Senada Begovića na bubnjevima.

Obje pjesme na ovoj antologijskoj singl ploči nadahnute su pionirskim hard-rok i progresivnim rok zvukom koji je u to vrijeme dolazio iz Engleske i SAD-a. Već s prvim debitantskim muzičkim djelom grupa Teška industrija je najavila dolazak još jedne koncertne rok atrakcije koja je proizašla iz raznovrsne i bogate sarajevske pop rok scene. Dizajn za omot uradili su Edin Malović i Radoslav Tadić.

## Muzički primjeri 
* "Karavan"
* "UFO"
* ["Karavan", nastup na Radioteleviziji Sarajevo(https://bs.wikipedia.org/wiki/Radiotelevizija_Sarajevo).]

## Članovi grupe 
* Vedad Hadžiabdić: vokal, električna gitara:  
* Ivica Propadalo: bas-gitara 
* Seid Memić Vajta: vokal
* Gabor Lenđel: sintisajzer
* Senad Begović: bubnjevi

## Reference 
Kategorija:Singlovi Teške industrije
Kategorija:Singlovi iz 1975.
Kategorija:Singlovi u izdanju Jugotona
Jarčevac

**Obični jarčevac** (a*egopodium podagraria*) je vrsta biljke iz roda *Aegopodium* iz porodice umbelliferae (štitarice). To je jedina vrsta *jarčevca* koja se nalazi u Evropi. Obični jarčevac se općenito smatra neugodnim korovom ; raste naglo i teško se zbog svojih podzemnih izdanaka odstranjuje. S druge strane je jarčevac ukusno samoniklo povrće .

## Opis 
lijevo|mini|Crtež, Otto Wilhelm Thomé|308x308piksel
U srednjem vijeku ali i u novije vrijeme se jarčevac koristi kao povrće i ljekovita biljka.

## Reference 
## Vanjski linkovi 
* http://calphotos.berkeley.edu/cgi/img_query?where-taxon=Aegopodium+podagraria

Kategorija:Članci s videoklipovima
Kategorija:Ljekovito bilje
Inga Schneider

**Inga Schneider** rođena 22. septembra 1968. Willingenu, tada Zapadna Njemačka, kao Inga Kesper je nekadašnja njemačka biatlonka, koja je isprva nastupala za biatlonski savez Zapadne Njemačke, a nakon ujedinjenja, za Njemački biatlonski savez. Svjetska prvakinja je u ekipnoj utrci.

## Karijera 
### Olimpijske igre 
Schneider je nastupila samo na jednim olimpijskim igrama i to a ZOI 1992. Najbolji joj je rezultat bilo deseto mjesto u utrci na 15 km na igrama u Albertvilla 1992. godine, kada je sa dva promašaja i 1:28.1&nbsp;min zaostatka bila sporija od biatlonke Anfise Rezcove, koja je nastupila za Ujedinjeni tim.
U štafetnim takmičenjima nije nastupila.

### Svjetska prvenstva 
Nastupila je na šest Svjetska prvenstva od SP 1987. do SP 1992. Osvojila je tri medalje: zlatnu na SP 1992. ruskom Novosibirsku u ekipnoj utrci sa Petrom Bauer, Petrom Schaaf i Uschi Disl; srebrnu na SP 1990. u norveškom Oslu u ekipnoj utrci sa Danielom Hörburger, Irenom Schroll i Petrom Schaaf i bronzanu u austrijskom Feistritzu na SP 1989. u ekipnoj utrci sa Danielom Hörburger, Dorinom Pieper i Petrom Schaaf.  Najbolji plasman u pojedinačnim utrkama bilo je sedmo mjesto na SP 1989. u austrijskom Feistritzu na SP 1989. u utrci na 7,5 km, kada je bez promašaja i zaostatkom od 40.9&nbsp;s bila sporija od pobjednice Anne Elvebakk, koja je završila utrku s dva promašaja.

### Svjetski kup 
Prvi nastup Inga Schneider u Svjetskom kupu bio je u sezoni 1987/88. Na prvom nastupu u njemačkom Ruhpoldingu 28. januara 1988, kada je osvojila treće mjesto u utrci sprinta na 5&nbsp;km sa tri promašaja i zaostatkom od 34.1&nbsp;s u odnosu na pobjednicu Ivu Karađozovu, što joj je ujedno i najbolji rezultat. Najbolji rezultati u štafeti je jedna pobjeda u sezoni 1990/91. u njemačkom Oberhofu 3. februara 1991, sa Uschi Disl i Petrom Schaaf, te pobjeda u ekipnoj utrci u sezoni 1989/90. u finskom Kontiolahtiju  sa Irenom Schroll, Dorinom Pieper i Petrom Schaaf.

#### Ukupni plasman 
U Svjetskom kupu u sezoni 1990/91. osvojila je 10 mjesto sa 115 bodova.

## Napomene 
## Reference 
## Vanjski linkovi 
* 
* 
* Zvanična banka podataka IBU-a

Kategorija:Njemački biatlonci
Kategorija:Zapadnonjemački biatlonci
Kategorija:Rođeni 1968.
Kategorija:Biografije, Willingen (Upland)
Kategorija:Biatlonci na Zimskim olimpijskim igrama 1992.
Kategorija:Njemački olimpijci u biatlonu
Kategorija:Osvajači medalja na Svjetskim prvenstvima u biatlonu
Kategorija:Svjetski prvaci u biatlonu
Žigmund Frankopan

**Žigmund Frankopan** (u nekim izvorima **Žikmund, Sigismund, Žigmund Otočki**;  *Otočac(?), 1418? – †Otočac, 1465) bio je hrvatski vlastelin, član plemićke porodice Frankopan. Sjedište mu je bilo u  Otočcu, gradu u Lici, a posjedovao je i šire područje Gacke regije, od Prozora, preko Vrhovina i Dabra do Brloga, koje mu je pripalo prilikom velike diobe frankopanskih imanja 12. juna 1449. u tvrđavi Tržan-grad u Modrušu. 

## Biografija 
Knez Žigmund Frankopan rodio se početkom 15. vijeka, najvjerovatnije 1418. u Otočcu, kao jedan od deset sinova hrvatskog bana Nikole IV. Frankopana (*~1360 - †1432.) i njegove supruge Doroteje rođ. Gorjanski. U dokumentima se pominje 1434. Boravio je u Otočcu u svom utvrđenom dvorcu, koji se nalazio na riječnom ostrvu između rukavaca rijeke Gacke i koji je bio frankopanski posjed već od ranije. Namjera mu je bila da Otočac učini za ono doba savremenim gradskim sjedištem. Dao je obnoviti benediktinski samostan kojeg su Osmanlije u svojim pohodima ranije uspjeli da unište. Zatim je samostanu i crkvi sv. Nikole u Otočcu darovao nova imanja i prihode.

Kasnije se Žigmund u izvorima pominje 1441. kao poslanik kraljice Elizabete Luksemburške, kćeri (nešto ranije umrlog) kralja Žigmunda Luksemburgovca, u Češkoj. On je, uprkos razmimoilaženjima među braćom, u burnim godinama nakon smrti kralja Žigmunda, zajedno sa većinom Frankopana podržavao Habsburgovce, dok su neki članovi roda bili pristaše napuljskog kralja Alfonsa V. Aragonskog ili Janka Hunjadija, ugarskog regenta (*gubernatora*).   

Kao gospodar Otočca imao je velike zasluge za osnivanje Otočke biskupije, jer je preduzeo niz radnji sa tim ciljem. Njegova nastojanja da ostvari taj cilj uspjela su kada je papa Pio II 5. marta 1460. izdao bulu kojom se formira nova crkvena pokrajina. Za prvog otočkog biskupa odabrao je Blaža Nikolića, dubrovačkog dominikanca. Tada je crkva sv. Nikole postala katedrala. Novi biskup dobio je od kneza, među ostalim, kuću u Otočcu, kuću na Poljicama, nekoliko selišta, mlinove u Švici, Šumećici i Poljicama, više desetaka jutara zemlje, te vinograde u Vinodolu i Senjskoj Dragi.

Žigmund Frankopan umro je 1465. Budući da nije imao muškog nasljednika, grad Otočac preuzeo je njegov brat Martin IV Frankopan. Kasnije je njegova imanja pod svoju direktnu upravu stavio kralj Matija Korvin. Žigmund je imao dvije kćerke, Barbaru i Doroteju, koje su rođene u Otočcu. Barbara se udala za srpskog naslovnog despota Vuka Grgurevića Brankovića (*~1440; †16. aprila 1485.), a Doroteja za Stjepana VIII Babonića Blagajskog. Obje su živjele do kraja 15. ili početka 16. vijeka.

## Također pogledajte 
* Tvrđava Fortica u Otočcu
* Spisak hrvatskih banova

## Reference 
## Vanjski linkovi 
*Žigmund Frankopan preuzima Otočac i imanja oko njega
*Prozor - srednjovjekovni grad kod Otočca koji je 1449. pripao Žigmundu Frankopanu
*Vuk Grgurević Branković oženio je kneginju Barbaru, kćer Žigmunda Frankopana Otočkog

Kategorija:Biografije, Otočac
Kategorija:Hrvatsko plemstvo
Kategorija:Historija Hrvatske
Dorina Pieper

**Dorina Pieper** rođena 25. juna 1970. u Lüdenscheidu, tada Zapadna Njemačka, je nekadašnja njemačka biatlonka, koja je isprva nastupala za biatlonski savez Zapadne Njemačke, a nakon ujedinjenja, za Njemački biatlonski savez.

## Karijera 
### Olimpijske igre 
Dorina Pieper nije nastupila na Zimskim olimpijskim igrama.

### Svjetska prvenstva 
Nastupila je na četiri Svjetska prvenstva od SP 1987. do SP 1990. Osvojila je bronzanu medalju u austrijskom Feistritzu na SP 1989. u ekipnoj utrci sa Danielom Hörburger, Ingom Schneider i Petrom Schaaf. Najbolji plasman u pojedinačnim utrkama bilo je 16-o mjesto na SP 1990. u sovjetskom gradu Minsku na SP 1990. u utrci na 15 km, kada je s tri promašaja i zaostatkom od 4:36.5&nbsp;min bila sporija od pobjednice Svjetlane Pečorske, koja je završila utrku s dva promašaja.

### Svjetski kup 
Prvi nastup Dorine Pieper u Svjetskom kupu bio je u sezoni 1987/88. Na prvom nastupu u italijanskom Antholzu 21. januara 1988,  je osvojila 15-o mjesto u utrci na 5&nbsp;km sa četiri promašaja i zaostatkom od 2:17.1&nbsp;min u odnosu na pobjednicu Elin Kristiansen. Najbolji rezultati u pojedinačnim disciplinama su dva treća mjesta: u finskom Kontiolahtiju u sezoni 1989/90. u utrci na 15&nbsp;km i u istoj sezoni u austrijskom Walchseeu u utrci na 7,5&nbsp;km. U štafeti je jednom pobjedila u sezoni 1988/89. u bugarskom Borovecu sa Martinom Göbel i Petrom Schaaf, te jednom u ekipnoj utrci u sezoni 1989/90. u finskom Kontiolahtiju  sa Irenom Schroll, Inga Schneider i Petrom Schaaf.

#### Ukupni plasman 
U Svjetskom kupu u sezoni 1987/88. osvojila je 11 mjesto sa 125 bodova.

## Napomene 
## Reference 
## Vanjski linkovi 
* 
* 
* Zvanična banka podataka IBU-a

Kategorija:Njemački biatlonci
Kategorija:Zapadnonjemački biatlonci
Kategorija:Rođeni 1970.
Kategorija:Biografije, Lüdenscheid
Kategorija:Osvajači medalja na Svjetskim prvenstvima u biatlonu
Kad pjevaju veseli Bosanci / Bosanko, djevojko, rumena jabuko

**Kad pjevaju veseli Bosanci / Bosanko, djevojko, rumena jabuko** jest singl ploča narodnog pjevačkog sastava "Veseli Bosanci". Njihovu pjevačku izvedbu pratio je Orkestar Božidara "Bokija" Miloševića Objavila ga je beogradska izdavačka kuća PGP RTB 1973. Obje pjesme s ove singl ploče biće uvrštene na njihovom albumu "Kad pjevaju veseli Bosanci" devet godina kasnije. Na A-strani je tradicionalna bosanska narodna pjesma "Kad pjevaju veseli Bosanci". Pjesma započinje instrumentalnim uvodom u stilu bosanskog narodnog kola. Nakon kratke instrumentalne stanke, pjevanje započinje Nedeljko Bilkić, kojem se pridružuju ostali članovi ovog pjevačkog sastava, što je jedna od karakteristika bosanske narodne pjesme gange. To je ujedno i muzička struktura ove pjesme, gdje nakon svakog završenog stiha slijedi instrumentalni dio s početka pjesme. Sličan muzički pristup koristio je i Goran Bregović u početku pjesme "Slatko li je ljubit tajno" na albumu Bijelog dugmeta "Eto! baš hoću". Ovu pjesmu i danas izvode folklorna društva u Bosni i Hercegovini, a zanimljivu izvedbu uradila je i Izvorna skupina "Sveti Anto" iz Busovače, povodom koncerta u čast sevdaliji Jozi Penavi u Vitezu (pogledati muzički primjer). Na B-strani je pjesma "Bosanko, djevojko, rumena jabuko" za koju je muziku napisao bosanskohercegovački kompozitor i tekstopisac Radoslav Graić. Muzički gledano, ova pjesma ima sličnu strukturu kao i naslovna. 
Tekstove za obje pjesme napisao je doajen bosanske narodne muzike i član ovog sastava Predrag Kojdić. 
Ova antologijska singl ploča predstavlja jedan od lijepih primjera muzičke kulturne baštine u Bosni i Hercegovini.

## Muzički primjeri 
* "Kad pjevaju veseli Bosanci"
* "Bosanko, djevojko, rumena jabuka"
* "Kad pjevaju veseli Bosanci" u izvedbi Izvorne skupine "Sveti Anto" Busovača, povodom koncerta u čast Jozi Penavi u Vitezu

## Reference 
Kategorija:Singlovi u izdanju PGP RTB-a
Kategorija:Singlovi iz 1973.
Renata Novotná

**Renata Novotná**, je nekadašnja čehoslovačka biatlonka. Nakon dominacije skandinavskih, sovjetskih i bugarskih biatlonki u Svjetskom kupu, te sovjetskih na Svjetskim prvenstvima, krajem osamdesetih godina, Novotná je na SP 1989. sa štafetom osvojila prvu medalju za Čehoslovačku.

## Karijera 
### Olimpijske igre 
Renata Novotná nije nastupila na Zimskim olimpijskim igrama.

### Svjetska prvenstva 
Nastupala je na četiri Svjetska prvenstva u periodu 1987-91. i osvojila jednu bronzanu medalje. Na SP 1989, u štafetnoj utrci, iza tada nepobjedive sovjetske i bugarske štafete osvojila je bronzanu medalju zajedno sa Evom Burešovom i Jiřinom Pelcovom. Najbolji plasmani u pojedinačnim disciplinama bila su dva 22-a mjesta: U finskom Lahtiju u utrci sprinta na 7,5&nbsp;km na SP 1987, kada je s dva promašaja i zaostatkom od 2:51.5&nbsp;min bila sporija od pobjednice Jelene Golovine, koja je završila utrku bez promašaja; te u austrijskom Feistritzu u utrci sprinta na 7,5&nbsp;km na SP 1989., kada je s jednim promašajem i zaostatkom od 1:52.7&nbsp;min bila sporija od pobjednice Anne Elvebakk, koja je završila utrku s dva promašaja.

### Svjetski kup 
Novotná je prvi put nastupila u Svjetskom kupu u sezoni 1988/89, ali nije zabilježila bolji rezultat od 20-og mjesta. Na prvom nastupu u bugarskom Borovecu 19. januara 1989. godine osvojila je 27-o mjesto u utrci na 15&nbsp;km sa sedam promašaja i zaostatkom od 8:52.1&nbsp;min u odnosu na pobjednicu Nataliju Ivanovu. Najbolji rezultati su joj: 20-o mjesto 21. januara 1989. u utrci na 7,5&nbsp;km u istoj sezoni u Borovecu; te peto mjesta u štafeti u sezoni 1989/90. u Borovecu s Jiřinom Pelcovom i Petrom Červenkovom. Nije pobijedila ni u jednoj utrci.

## Prestanak karijere 
## Nagrade 
## Napomene 
## Vanjski linkovi 
* 
* 
* Zvanična banka podataka IBU-a

## Reference 
Kategorija:Čehoslovački biatlonci
Kategorija:Osvajači medalja na Svjetskim prvenstvima u biatlonu
Balade 18 hitova

***Balade 18 hitova*** petnaesti je kompilacijski album sarajevske pop, rok grupe Crvena jabuka. Objavila ga je izdavačka kuća Jabuka Records Canada u CD izdanju. Album sadrži 18 njihovih najuspješnijih balada, koje su preuzete s ranijih studijskih albuma i predstavljaju redovni dio koncertnog repertoara Crvene jabuke. Kompilacijski album "Balade 18 hitova" objavljen je iste godine kao i njihov dvostruki studijski album "Tvrđava". I ovim albumom članovi Crvene jabuke potvrđuju uspjeh kod publike tokom njihove dugotrajne muzičke karijere i značajno mjesto na sarajevskoj pop rok sceni.

## Spisak pjesama 
# Ima nešto od srca do srca 	4:00
# Sa tvojih usana 	 3:41
# Ne dam da ovaj osjećaj ode	3:04
# Uzmi me kad hoćeš ti 	 3:34
# Da znaš da me boliš 	 2:52
# Zauvijek	  4:15
# Tugo nesrećo 	  3:11
# Ti znaš	 5:03
# Tamo gdje ljubav počinje	  5:43
# Sad je srce stijena	 4:44
# Ljeta koja dolaze	   3:47
# Volio bih da si tu	 3:38
# Kao da sanjam	   3:57
# Sanjati	 2:51
# Ostani	3:22
# Iza prozora	 4:00
# Stižu me sjećanja	   4:10
# Nekako s proljeća	   4:51 

## Reference 
Kategorija:Albumi Crvene jabuke
Kategorija:Albumi iz 2020.
Međunarodni dan izbjeglica

**Međunarodni dan izbjeglica** ili **Svjetski dan izbjeglica** jest međunarodni događaj koji Ujedinjene nacije organiziraju 20. juna svake godine. Na taj se dan skreće pozornost na izazove sa kojima se izbjeglice diljem svijeta suočavaju te se odaje priznanje postignućima ljudi sa tim statusom. Dan je prvi put obilježen 20. juna 2001. kao dio obilježavanja 50. obljetnice Konvencije iz 1951. o pravnom položaju izbjeglica. Svjetski dan izbjeglica također se slavi kroz Svjetsku sedmicu izbjeglica, a namijenjen je pružanju važne prilike tražiteljima azila i izbjeglicama da budu viđeni, saslušani i cijenjeni od zajednice u kojoj žive.

## Historija 
Izbjeglica je pojedinac koji napušta svoju zemlju zbog posljedica rata, sukoba, progona i nasilja s kojima se suočava u svojoj domovini. Prelazeći međunarodne granice, neki se izbjeglice često odlučuju ostaviti sve iza sebe noseći samo minimalnu odjeću i imovinu, s planom pronalaženja sigurnosti i utočišta u drugoj zemlji.

Konvencija o izbjeglicama iz 1951. priznaje izbjeglicu kao pojedinca koji nije u mogućnosti vratiti se u svoju zemlju porijekla zbog osnovanog straha da će biti pogođen zbog svoje rase, religije, pripadnosti određenoj društvenoj skupini ili zbog drugačijih političkih mišljenja. Dana 4. decembra 2000. Opća skupština Ujedinjenih nacija donijela je Rezoluciju 55/76 kojom je odredila da će se 20. juna, od 2001. nadalje, slaviti kao Svjetski dan izbjeglica.

## Također pogledajte 
* Svjetski dan migranata
* Visoki povjerenik Ujedinjenih nacija za izbjeglice
* Ujedinjene nacije

## Reference 
Kategorija:Praznici Ujedinjenih nacija
Kategorija:Ljudska prava
Kategorija:Migracije ljudi
Kategorija:Praznici u junu
Kategorija:Izbjeglice
Uspavani vulkan

[mini|Vulkan [Hasan (vulkan)|Hasan u Turskoj posljednji je put erumpirao prije 8500 godina; to je uspavani vulkan i ima fumarole, što znači da nije ugašen.]]
[mini|Fumarole blizu vrha [Damavanda u Iranu (znak uspavanog vulkana)]]
**Uspavani vulkani** jesu vulkani koji su tihi određeni period, ali bi mogli ponovo erumpirati u budućnosti. Vezuv u Italiji dobar je primjer takvog vulkana. Nakon dugogodišnjeg mirovanja aktivirao se 1931, a zatim se ponovo umirio. Među poznatije uspavane vulkane spadaju, naprimjer, Krakatoa u Indoneziji, Aconcagua u Argentini i Fuji u Japanu jesu uspavani vulkani.

## Teškoća klasificiranja 
Teško je razlikovati aktivne i neaktivne vulkane.

Naprimjer, neki naučnici opisali su Fuji kao uspavani ili neaktivni vulkan. Taj vulkan bio je u mirovanju od svoje posljednje erupcije 1707, ali je također klasificiran kao aktivan. Japanski geološki zavod navodi Fuji među aktivnim vulkanima na Honshūu.

## Pogrešno označeni uspavanim ili ugašenim 
Neki vulkani mogu dugo ostati neaktivni, a erupcija bude iznenađenje.

Do 79. godine Vezuv je smatran neaktivnim.

Do 1991. vulkan Pinatubo na Filipinima bio je označen neaktivnim.

Do 1995. vulkan Soufrière na Montserratu bio je neaktivan.

Do 1980. Mount St. Helens u Sjedinjenim Američkim Državama bio je u mirovanju.

## Odabrani spisak 
Postoji mnogo vulkana koji se smatraju uspavanima:
* Mauna Kea na Havajima (SAD)
* Mount Edziza u Kanadi  
* Kilimanjaro u Tanzaniji
* Zapadnoviktorijska vulkanska ravnica u Australiji
* Trou aux Cerf na Mauricijusu
* Mount Hood u Oregonu (SAD)

## Reference
Beogradska deklaracija

**Beogradska deklaracija** () jest dokument koji su potpisali predsjednik SFR Jugoslavije Josip Broz Tito i sovjetski vođa Nikita Hruščov 2. juna 1955. godineu Beogradu, a kojim je došlo do kratkog pomirenja između dvije države. Pregovori koji su prethodili potpisivanju dokumenta vodili su se između 27. maja i 2. juna.

Deklaracija je garantovala nemiješanje u unutrašnje stvari Jugoslavije i legitimisala pravo na tumačenje drugih oblika socijalističkog razvoja u različitim zemljama. Dok deklaracija nije uspjela u postizanju trajnog zbližavanja između dvije zemlje (rezultat jugoslavenske anksioznosti u vezi sa Mađarskom revolucijom 1956. ), ona je uticala na jugoslavensko odvajanje od Balkanskog pakta sa državama članicama NATO- a, Turskom i Grčkom. To, međutim, nije automatski dovelo do normalizacije između dvije vladajuće stranke. Komunistička partija Sovjetskog Saveza i Savez komunista Jugoslavije razmijenili su pisma krajem 1955.

Tito je pokušao da se pomiri sa Sovjetskim Savezom, pozivajući Hruščova u Beograd 1955. godine. Putovanje Hruščova u Beograd ponekad je kolokvijalno poznato kao "sovjetska kanoza".

Ovaj sastanak je rezultirao Beogradskom deklaracijom kojom je okončan period Informbiroa, dajući drugim socijalističkim zemljama pravo da tumače marksizam na drugačiji način, i osigurao ravnopravnije odnose između svih satelitskih država i Sovjetskog Saveza. Ali granice ovog sporazuma postale su evidentne nakon sovjetske intervencije u Mađarskoj u oktobru 1956.; nakon toga je uslijedila nova sovjetska kampanja protiv Tita, koja je jugoslavensku vladu smatrala odgovornom za mađarski ustanak. Sovjetsko-jugoslavenski odnosi prošli su kroz slične hladne periode 1960-ih (nakon nasilnog završetka Praškog proljeća i potonje invazije Varšavskog pakta na Čehoslovačku) i nakon toga.

## Također pogledajte 
* Raskol Tito—Staljin
* Informbiro period
* Balkanski pakt (1953)

## Reference 
Kategorija:Odnosi Jugoslavija–Sovjetski Savez
Kategorija:Socijalistička Federativna Republika Jugoslavija
Kategorija:1955. u Jugoslaviji
Kategorija:1955. u međunarodnim odnosima
Kategorija:1955. u Sovjetskom Savezu
Kategorija:Dokumenti
Kategorija:Historija Beograda
Senad Begović

**Senad Begović** jeste bosanskohercegovački rok muzičar i jedan od značajnih bubnjara na sarajevskoj pop rok sceni. Muzičku karijeru započeo je 1970. s hard rok grupom Formula 4. Godine 1974. prelazi u progresivnu rok grupu Teška industrija. Naredne godine učestvovao je na snimanju njihove prve dvije singl ploče "Karavan / Ufo", "Kolika je Jahorina planina / Kovači sreće", a potom i antologijski album "Ho-ruk" 1976. Iste godine odlazi iz ovog rok sastava, a njega zamjenjue Munib Zoranić. Potom je nastupao u drugim sarajevskim pop rok sastavima, a jedan od značajnih bio je Senad od Bosne s kojima je učestvovao u snimanju albuma "Bosanski lonac" 1981.

## Reference 
Kategorija:Bosanskohercegovački muzičari
Kategorija:Bubnjari
Kategorija:Jugoslavenski muzičari
Kategorija:Živi ljudi
Hattori Hanzō

Slika iz 17. vijeka

**Hattori Hanzō** ( jap.; 1542. u provinciji Mikawa - 1596.), poznat i pod imenom **Masanari/Masašige** (*Hattori Masanari/Masashige* ), bio je poznati japanski samuraj i nindža. Bio je vođa nindži iz Ige. Postao je poznat kao Drugi Hanzo. Kasnije će dobiti nadimak Oni no Hanzō (鬼の半蔵, Demon Hanzō)[2] zbog neustrašive taktike koju je pokazao u svojim operacijama. Budući da je Hattori Hanzo ime glave porodice, ne bi ga trebalo mješati s njegovim ocem Hattori Yasunagom (), njegovim najstarijim sinom Hattori Masanari (), njegovim drugim najstarijim sinom Hattori Masashigeom (), a osim toga ni sa jednim drugim Tokugawa Ieyasuovim poslušnikom, Watanabeom Hanzoom, zvanim *Hanzo Koplje*.

Hanzo je bio poznat kao stručnjak za taktiku i majstor borbe mačevima, a uvršten je u kulturološki naziv kao jedan od 16 Tokugawinih božanskih generala (Tokugawa jūrokushinshō).

## Reference 
Kategorija:Rođeni 1542.
Kategorija:Umrli 1596.
Kategorija:Biografije, Okazaki (Aichi)
Kategorija:Samuraji
Kategorija:Nindže
Ragnar Lodbrok

, minijatura iz 15. stoljeća u *Harley MS 2278* folio 39r]]
**Ragnar Lodbrok**, prema legendi, bio je vikinški heroj, te švedski i danski kralj. Poznat je iz staronordijske poezije vikinškog doba, islandskih saga i skoro savremenih hronika. Prema tradicionalnoj literaturi, Ragnar se istakao izvodeći napade protiv Britanskih ostrva i Svetog Rimskog Carstva tokom 9. vijeka. Pojavljuje se i u nordijskim legendama, a prema legendarnim sagama *Priče o Ragnarovim sinovima* i *Sagi o određenim drevnim kraljevima*, otac Ragnara Lodbroka predstavljen je kao legendarni kralj Šveđana, Sigurd Ring.

## Reference 
Kategorija:Umrli u 9. vijeku
Kategorija:Mitološki kraljevi Danske
Kategorija:Polulegendarni kraljevi Švedske
Kategorija:Dinastija Munsö
Lorenzo de Medici

'''Lorenzo di Piero de' Medici** (  ), poznat kao **Lorenzo Veličanstveni'* (  : *Lorenzo il Magnifico*
; 1. januara 1449. – 8. aprila 1492.),  je bio talijanski državnik, bankar, *de facto'' vladar Firentinske Republike i najmoćniji i najentuzijastičniji pokrovitelj renesansne kulture u Italiji.   Bio je magnat, diplomata, političar i mecena naučnika, umjetnika i pjesnika. Kao mecena, najpoznatiji je po sponzorstvu umjetnika kao što su Botičeli i Mikelanđelo . Održao je ravnotežu snaga unutar Italičke lige, saveza država koji je decenijama stabilizovao političke prilike na italijanskom poluostrvu, a njegov život se poklopio sa zrelom fazom italijanske renesanse i zlatnim dobom Firence.  Na vanjskopolitičkom planu, Lorenzo je pokazao jasan plan da zaustavi teritorijalne ambicije pape Siksta IV, u ime ravnoteže Italičke lige 1454. Iz tih razloga, Lorenzo je bio predmet Pazzi zavjere (1478), u kojoj je ubijen njegov brat Đulijano. Lodijski mir iz 1454. koji je Lorenzo podržao među raznim italijanskim državama propao je njegovom smrću. Sahranjen je u kapeli Mediči u Firenci.

## Reference
Kategorija:Articles containing Italian-language text
Brana Baihetan

**Brana Baihetan** () je velika hidroelektrana na rijeci Jinsha, gornjem dijelu rijeke Jangce u provincijama Sichuan i Yunnan, na jugozapadu Kine. Brana je 289 m visoka lučna brana dvostruke zakrivljenosti sa visinom vrha od 827 m i širinom od 72 m u osnovi i 13 m na vrhu.  Smatra se posljednjim velikim hidroenergetskim projektom u Kini nakon niza projekata počevši od brane Tri klisure. To je ujedno i druga najveća hidroelektrana na svijetu. Hidroelektrana je opremljena sa 16 hidrogeneracijskih jedinica od kojih svaka ima kapacitet od milion kilovata, što je čini najvećim pojedinačnim kapacitetom na svijetu. Sve hidrogeneracijske jedinice hidroelektrane Baihetan postale su potpuno operativne 20. decembra 2022.

## Reference 
Kategorija:Brane u Kini
Kategorija:CS1 upotrebe (kineski)
Kategorija:Koordinate na Wikipodacima
Kategorija:Brane završene 2021.
Spisak najvećih izbjegličkih kriza

Ovo je **spisak najvećih izbjegličkih kriza** koje su se dogodili.

## Spisak 
Spisak u nastavku uključuje broj izbjeglica po događaju sa najmanje 1 milion uključenih pojedinaca. Ova lista ne uključuje interno raseljena lica (IRL). Za događaje za koje se procjene razlikuju, izračunava se geometrijska sredina najniže i najviše procjene za rangiranje događaja. Redovi označeni plavom bojom označavaju događaj koji je još uvijek u toku.

## Napomene 
## Reference
## Također pogledajte
* Izbjeglica
* Međunarodni dan izbjeglica
* Nacija izbjeglica

Kategorija:Populacija
Kategorija:Izbjeglice
Kategorija:Rat
Kategorija:Azil
Kategorija:Ljudska prava
OceanGate

**OceanGate Inc.** je privatna američka kompanija koja posluje u Everettu u Washingtonu, a pruža podmornice s posadom za turizam, industriju, i istraživanje. Kompaniju je 2009. godine osnovao Stockton Rush.

Godine 2021. OceanGate je počeo da prima klijente koji plaćaju da posjete olupinu *Titanika* u svojoj podmornici *Titan*. Od 2022. godine, cijena OceanGate ekspedicije na olupinu *Titanika* iznosi 250.000 USD po osobi. Dana 18. juna 2023. godine, tokom putovanja do mjesta brodoloma *Titanica*, izgubljen je kontakt s podmornicom *Titan* te kompanije, što je dovelo do međunarodne, tekuće operacije potrage i spašavanja.
[mini| Astronaut [Scott Parazynski na *Antipodes*]]

#### Incident *na Titanu* 2023 
18. juna 2023. *Titan* je nestao u sjevernom Atlantskom okeanu kod obale Newfoundlanda. Podmornica je prevozila ekspediciju turista, uključujući Hamish Hardinga, Paul-Henri Nargeoleta, Shahzada Dawooda i njegovog sina Sulemana, i osnivača OceanGate-a, Stockton Rusha, kako bi vidjeli olupine RMS Titanic. Nestanak podmornice pokrenuo je opsežne napore potrage i spašavanja.

## Bilješke 
## Reference 
Kategorija:Podmornice
Nacija izbjeglica

**Nacija izbjeglica** je prijedlog iz 2015. za stvaranje nove nacije koja će dobrovoljno preseliti svjetsku izbjegličku populaciju radi rješavanja izbjegličke krize. Prema procjenama Ujedinjenih nacija, u vrijeme prijedloga u svijetu je bilo oko 82 miliona izbjeglica i interno raseljenih osoba.

## Prijedlog
Naciju izbjeglica predložio je Jason Buzi u junu 2015. i dobila je veliku medijsku pokrivenost u julu 2015, počevši od članka u *The Washington Postu*.

U svom prijedlogu, Buzi nudi brojne alternative za stvaranje Nacije izbjeglica. To uključuje:

* Kupovina nenaseljenih ostrva od zemalja kao što su Filipini ili Indonezija.
* Države sa puno useljive, ali neiskorištene zemlje koja daje ili prodaje ovu zemlju u svrhu uspostavljanja izbjegličke nacije. Jedan primjer je Finska.
* Male ostrvske država koje su slabo naseljene pristaju da postanu izbeglička država. Postojeći građani bi dobili značajne finansijske beneficije.
* Nova ostrva se stvaraju u međunarodnim vodama kao domovina za izbjeglice.

## Finansiranje
Predloženo je da Naciju izbjeglica finansiraju vlade, nevladine organizacije, Ujedinjene nacije ili privatne donacije. Jason Buzi, uspješan investitor u nekretninama u Zaljevskom području San Franciska, prethodno je imao pozitivnu medijsku izloženost kao dobrotvor koji je stajao iza multigradskog projekta Hidden Cash iz 2014. Sa Nacijom izbjeglica Buzi je izradio početni prijedlog, uspostavio prisustvo na internetu (www.refugeenation.org) i stekao vidljivost za svoj plan preko marketinške agencije.

U oktobru 2015, organizacija Nacija izbjeglica je pokrenula crowdfunding kampanju s ciljem prikupljanja milijardi dolara za kupovinu zemlje ili ostrva kao stalnog doma za izbjeglice iz svijeta.

## Predloženi simboli
Sirijska izbjeglica Yara Said dizajnirala je crveno-narandžastu zastavu, koja podsjeća na prsluke za spašavanje mediteranskih izbjeglica; kolega sirijski izbjeglica Moutaz Arian napisao je himnu. Iako Međunarodni olimpijski komitet Izbjegličkom olimpijskom timu na Ljetnim olimpijskim igrama 2016. nije dozvolio korištenje zastave, neki od pristalica neslužbenu su je koristili.

Yara Said opisala je zastavu kao "ako ste nosili prsluk za spašavanje kao izbjeglica, osjetit ćete nešto kada vidite ovu zastavu... To je snažno sjećanje."

Od juna 2021. emotikon zastave dostupan je na WhatsAppu za Android i iOS.

## Slični prijedlozi
Manje od dva mjeseca nakon što je prijedlog dobio široku medijsku pokrivenost, Naguib Sawiris, egipatski milijarder, ponudio je kupovinu mediteranskog ostrva za smještaj izbjeglica koje bježe od sirijskog sukoba.

## Također pogledajte
* Izbjeglica
* Međunarodni dan izbjeglica

## Vanjski linkovi 
* Službeni sajt

## Reference
Kategorija:Populacija
Kategorija:Izbjeglice
Kategorija:Rat
Kategorija:Azil
Kategorija:Ljudska prava
Kategorija:Predložene države i teritorije
Nesreća podvodnog plovila "Titan" 2023.

mini|Karta incidenta sa položajem olupina Titanika
Dana 18. juna 2023. godine, podvodno plovilo  kojim upravlja OceanGate nestao je u međunarodnim vodama u sjevernom Atlantskom okeanu kod obale Newfoundlanda u Kanadi. Podmornica je bila u turističkoj ekspediciji da vidi olupinu *Titanica*, sa pet ljudi na brodu. Komunikacija s podmornicom je izgubljena sat i 45 minuta nakon ronjenja do mjesta olupine, a vlasti su obaviještene kada nije ponovo izronila u zakazano vrijeme kasnije tog dana. Pretppostavlja se da će četverodnevna zaliha vazduha za disanje biti iscrpljena ujutro 22. juna 2023.

Ranije je bila izražena zabrinutost za sigurnost plovila. Napore traganja i spašavanja provodi međunarodni tim predvođen Obalskom stražom Sjedinjenih Država, Mornaricom Sjedinjenih Država, Kanadskom obalnom stražom i Oružanim snagama Kanade.
mini|MV Polar Prince je prevezao *Titan* i posadu ekspedicije do mjesta ronjenja iznad olupine *Titanica*.

### 22. juni, četvrtak 
U ljeto 2022. britanska kompanija Magellan Ltd. izvršila je opsežna podvodna istraživanja kako bi napravila najdetaljnije 3D skeniranje olupine *Titanika* ikad napravljeno, koje je objavljeno 17. maja 2023. OceanGate je 19. juna kontaktirao Magellana i zamolio ga da se mobilizira što je prije moguće. Dana 22. juna, jedan od Magellanovih ROV-a, *Juliet*, utovaren je u transportni avion C-17 Globemaster u Jerseyu, a dolazak u područje pretrage bi trebao trajati 48 sati - njegov polazak je bio odgođen nekoliko dana zbog 'problema s dozvolama '.

Nakon potrage koja je trajala 80 sati, podvodno plovilo sa daljinskim upravljanjem je pronašlo ostatke Titana na 500 metara od pramca Titanika. Američka mornarica je objavila podatke o imploziji u tom području, što sugeriše da je to bio Titan, i da su svi putnici poginuli.

### Nastradali 
* Stockton Rush (61), američki pilot podvodnog plovila, CEO OceanGate-a.
* Paul-Henri Nargeolet (77), bivši zapovjednik u Francuskoj mornarici 
* Hamish Harding (58), britanski biznismen.
* Shahzada Dawood (48), pakistansko-britanski biznismen,
* Suleman Dawood (19), sin Shahzada Dawood-a

## Reference 
* 

Kategorija:RMS Titanic
Kategorija:Koordinate na Wikipodacima
Kategorija:Podmorničke nesreće